La jove xipriota Christiana Mina arriba a Burjassot com a voluntària del Servei de Voluntariat Europeu
2025-07-24

Amb 23 anys, la jove xipriota procedent de la ciutat de Limassol, Christiana Mina, llicenciada en Filologia Espanyola, ha arribat recentment a Burjassot com a voluntària del Servei de Voluntariat Europeu (SVE), un projecte en el qual participa l’Institut Municipal de Cultura i Joventut de Burjassot, des de l’Agència Jove, en el qual joves europeus desenvolupen projectes de voluntariat en països diferents al del seu lloc de residència. El Servei de Voluntariat Europeu està finançat pel Programa Joventut en Acció, dependent de la Unió Europea.

Christiana va arribar a Burjassot el passat 2 de febrer i, fins al pròxim 30 de juny, estarà participant en diferents projectes duts a terme per l’IMCJB, principalment des de l’Agència Jove. En aquests dies, està coneixent els diferents departaments de treball de l’IMCJB i ja ha participat en les vesprades de l’Esplai Les Sitges, com una voluntària més. Christiana va conèixer en Servei de Voluntariat Europeu a través d’un amic, madrileny, qui l’any passat estava desenvolupant el seu SVE a Xipre i així és com es va decidir a embarcar-se en aquest projecte.

Amant dels xiquets, de l’esport i interessada des de sempre en temes de voluntariat, Christiana espera gaudir a Burjassot d’experiències que li enriquisquen professionalment i personalment, a més de perfeccionar el seu espanyol, durant aquests mesos d’estada a València. Del 16 al 21 de febrer, Christiana es traslladarà a Múrcia per participar en unes jornades de benvinguda a altres joves europeus que, com ella, han arribat a Espanya per desenvolupar el seu SVE en altres llocs de la Comunitat Valenciana, Múrcia o Castella – La Manxa.

En aquestes dues setmanes que porta a Burjassot, allotjada en una residència local per a estudiants, Christiana ha tingut temps de visitar ja alguns dels llocs més turístics de València com la Plaça de la Verge, la Plaça de la Reina, les Torres de Serrans, l’Ajuntament o el Barri del Carmen.